
SACRA CONGREGATIO PRO CULTU DIVINO 


Prot. n. 1730/70 


DECRETUM 


Abbatem et Abbatissam monasterii, post eorum electionem 
canonice factam, benedicere, traditum est in usu liturgico Ec¬ 
clesiae, ut hac ratione manifestum sit universam religiosam 
familiam supernam gratiam invocare super eum, quem ducem 
sibi elegit in via perfectionis percurrenda. Volventibus autem 
saeculis ritus Benedictionis Abbatis et Abbatissae saepius formas 
singulis temporibus et locis proprias induit. Nostris ergo diebus 
opportunum visum est traditas formas recognoscere, ut ritus 
munus spiritale in clariore luce collocaret illius, qui religiosae 
familiae praeest, iis demptis partibus, quae ingenio hominum 
nostrae aetatis minus congruerent. 

Praesentem igitur ritum Benedictionis Abbatis et Abbatissae, 
instauratum, et a Summo Pontifice Paulo VI die 19 octobris 
huius anni 1970 approbatum, haec Sacra Congregatio pro 


Cultu Divino promulgat, ut pro ritu in Pontificali Romano 
nunc exstante adhibeatur. 

Permittitur autem ut editio latina statim ac in lucem edita 
fuerit in usum assumi possit. 

Conferendae Episcopates curent ut editiones lingua ver¬ 
nacula apparentur atque diem statuant, quo eaedem editiones, 
ab Apostolica Sede rite confirmatae, vigere incipiant. 

Contrariis quibuslibet minime obstantibus. 

Ex aedibus Sacrae Congregationis pro Cultu Divino, 
die 9 novembris 1970. 


Benno Card. Gut 

Praefectus 


A. BUGNINI 

a Secretis 


ORDO BENEDICTIONIS ABBATIS 


PRAENOTANDA 

1. Benedictio Abbatis fiat cum religiosorum et fidelium, si casus 
fert, frequentia, die dominico vel festivo, nisi rationes pastorales aliud 
suadeant. 

2. Benedictio Abbatis de more celebratur ab Episcopo loci in quo 
exstat monasterium. Sed, iusta interveniente causa et Episcopo loci 
consentiente, ab alio Episcopo, vel ab alio Abbate, Electus benedictio¬ 
nem recipere potest. 

3. Electo assistant duo religiosi sui monasterii. 

4. Expedit ut religiosi Electo assistentes, Abbates et religiosi sacer¬ 
dotes et etiam alii sacerdotes praesentes cum Praelato qui benedictio¬ 
nem confert et cum Electo Missaim concelebrent. 

5. Si Electus in sua Abbatia et ab alio Abbate benedicitur, hic 
Electum modo benedictum invitare potest ut praesideat concelebratio- 
ni in liturgia eucharistica; secus Praelatus qui benedictionem contulit 
praesidet concelebrationi; quo in casu Abbas modo benedictus primum 
locum tenet inter ceteros concelebrantes. 

6. Praelatus qui benedictionem confert necnon omnes concelebran¬ 
tes sacras vestes induunt quae ad Missae celebrationem requiruntur. 
Electus induit omnia paramenta sacerdotalia necnon crucem pectora¬ 
lem et dalmaticam. Religiosi Electo assistentes, si non concelebraint, 
induunt vestem choralem vel superpelliceum. 

7. Benedictio anuli, baculi pastoralis et mitrae, tempore opportuno, 
ante ipsam benedictionem Electi de more peraguntur. 

8. Praeter ea quae ad Missae concelebrationem et ad communionem 
sub utraque specie ministrandam necessaria sunt, parentur: a) Pon¬ 
tificale Romanum; b) Regula; c) baculus pastoralis; d) anulus et mitra 
pro Electo, si ipsi sunt tradenda. 

9. In liturgia verbi Praelatus qui benedictionem confert sedeat in 
cathedra; Electus vero inter religiosos sibi assistentes in presbyterio, 
loco aptiore. 

10. Benedictio Electi fit de more ad cathedram. Si autem propter 
participationem fidelium opus est, paretur sedes pro Praelato qui be¬ 
nedictionem confert ante altare vel loco aptiore; sedes autem pro Elec¬ 
to et religiosis ei assistentibus sic patrentur, ut actio liturgica a religiosis 
et fidelibus bene conspici possit. 



DE BENEDICTIONE ABBATIS 


Liturgia verbi 

11. Omnibus rite dispositis, ordinatur processio per ecclesiam ad 
altare modo consueto. Ministrum librum Evangeliorum deferentem se¬ 
quuntur presbyteri concelebrantes, deinde Electus medius inter religio¬ 
sos sibi assistentes, postea Praelatus qui benedictionem confert, medius 
inter duos diaconos. 

12 . Liturgia verbi peragitur ad normam rubricarum. 

13 . Lectiones sumi possunt sive ex toto sive ex parte vel e Missa 
diei vel e Missa rituali pro benedictione Abbatis, iuxta rubricas. 

14 . Si Praelatus qui benedictionem confert intra ritum benedictionis 
allocutionem habet, ut suo loco proponitur, homilia omittitur. 

15 . Symbolum in hac Missa non dicitur. Item oratio universalis 
omittitur. 


Benedictio Abbatis 

16 . Dicto Evangelio, vel expleta homilia, incipit benedictio Abbatis. 
Praelatus, qui benedictionem confert, ad sedem paratam sedet cum 
mitra. 

17 . Electus a religiosis sibi assistentibus adducitur ante eiusdem 
Praelati sedem, et ei reverentiam facit. 

18 . Unus e religiosis Electo assistentibus Praelatum alloquitur his 
vel similibus verbis: 

Adest, Reverendissime Pater, Electus nostri monasterii N. 
Ordinis N. dioecesis N., quern ex parte conventus eiusdem 
monasterii duximus praesentandum, humiliter postulantes, ut 
ipsum in Abbatem praedicti monasterii benedicere digneris. 

Praelatus illum interrogat, dicens: 

Scitis illum rite electum fuisse? 

Ille respondet: 

Scimus et testificamur. 

Praelatus dicit: 

Deo gratias. 


Si autem agitur de Abbate cui commissa est iurisdictio in territorium 
ab aliqua dicecesi separatum, post interrogationem de electione rite 
peracta, Praelatus addit: 

Habetis mandatum apostolicum? 

Religiosus Electo assistens respondet: 

Habemus. 

Praelatus: 

Legatur. 

Tunc legitur mandatum, omnibus sedentibus. Quo perlecto, omnes 
dicunt: 

Deo gratias. 


19 . Deinde Praelatus, omnibus sedentibus, breviter alloquitur reli¬ 
giosos ac populum necnon Electum. 

20 . Post allocutionem, Electus surgit et stat ante Praelatum, qui 
illum interrogat, his verbis usus. 

Antiqua sanctorum Patrum institutio docet et praecipit ut is, 
qui ad regimen animarum vice Christi eligitur, examinari et 
interrogari debeat de diversis causis et moribus, quae huic regi¬ 
mini congruunt ac necessaria sunt. Eadem igitur auctoritate 
te, frater carissime, interrogamus. 

Vis sanctum propositum tuum et sancti N. Regulam obser¬ 
vare atque fratres tuos ut idipsum faciant diligenter instruere, 

et ita ad amorem Dei, ad vitam evangelicam et ad caritatem 
fraternam impellere? 

Electus respondet: 

Volo. 

Praelatus: 

Vis conversatione morum, doctrina et exemplo, factis magis 
quam verbis, fratres tuos edocere? 

Electus 

Volo. 

Praelatus: 

Vis, salutem animarum tibi commissarum non parvipendens, 
fratres tuos ad Deum perducere? 

Electus 

Volo. 

Praelatus: 

Vis res monasterii tibi commissi fideliter custodire et ad usum 
fratrum, pauperum et peregrinorum sapienter dispensare? 

Electus: 

Volo. 

Praelatus: 

Vis sanctae Ecclesiae ac Romano Pontifici eiusque successo¬ 
ribus fidem, oboedientiam et reverentiam devote et fideliter 
per omnia perpetuo exhibere? 


Electus: 

Volo. 

Si agitur de Abbate habente iurisdictionem in aliquod territorium, 
Praelatus addit: 

Vis plebem sanctam, cum comministris tuis presbyteris et 
diaconis, ut pius pater, fovere et in viam salutis dirigere? 

Electus: 

Volo. 

Praelatus: 

Vis oves errantes ut bonus pastor requirere et ovili dominico 
aggregare? 

Electus: 

Volo. 

Praelatus: 

Vis Deum omnipotentem pro populo sancto indesinenter ora¬ 
re et sine reprehensione pastorale munus tuum exercere? 

Electus: 

Volo. 


Praelatus: 

Haec omnia et universa bona tribuat tibi Dominus, ac te sem- 
per et ubique custodiat. 

Omnes dicunt: 

Arnen. 

21 . Deinde omnes surgunt. Praelatus, stans sine mitra, manibus 
iunctis, versus ad populum, dicit: 

Oremus, fratres carissimi, 

ut Deus et Dominus noster hunc famulum suum N., 
qui ad fratrum suorum regimen electus est, 
dono suae gratiae prosequatur. 

Diaconus dicit: 


Flectamus genua. 

Et mox Praelatus ante sedem suam genua flectit; Electus vero pro¬ 
cumbit; ceteri autem genua flectunt. 


Tunc cantores incipiunt Litanias, in quibus addi possunt, suis locis, 
aliqua nomina Sanctorum (ex. gr. Patroni, Tituli ecclesiae, Fundatoris, 
Patroni eius qui benedictionem recipit, etc.) aut aliquae invocationes 
singulis circumstantiis aptiores. 


Kyrie, eleison. 

Kyrie, eleison. 

Christe, eleison. 

Christe, eleison. 

Kyrie, eleison. 

Kyrie, eleison. 

Sancta Maria, Mater Dei, 
Sancte Michael, 

Sancti Angeli Dei, 

Sancte Ioannes Baptista, 
Sancte Ioseph, 

Sancti Petre et Paule, 

Sancte Andrea, 

Sancte Ioannes, 

Sancta Maria Magdalena, 
Sancte Stephane, 

Sancte Laurenti, 

Sancte Ignati Antiochene, 
Sancta Agnes, 

Sanctae Perpetua et Felicitas, 
Sancte Gregori, 

Sancte Augustine, 

Sancte Athanasi, 

Sancte Basili, 

Sancte Martine, 

Sancte Antoni, 


ora pro nobis 
ora pro nobis 
orate pro nobis 
ora pro nobis 
ora pro nobis 
orate pro nobis 
ora pro nobis 
ora pro nobis 
ora pro nobis 
ora pro nobis 
ora pro nobis 
ora pro nobis 
ora pro nobis 
orate pro nobis 
ora pro nobis 
ora pro nobis 
ora pro nobis 
ora pro nobis 
ora pro nobis 
ora pro nobis 

Sancte Benedicte, 

ora pro nobis 

Sancte Columbane, 

ora pro nobis 

Sancte Beda, 

ora pro nobis 

Sancte Romualde, 

ora pro nobis 

Sancte Bruno, 

ora pro nobis 

Sancte Bernarde, 

ora pro nobis 

Sancte Francisce, 

ora pro nobis 

Sancte Dominice, 

ora pro nobis 

Sancta Scholastica, 

ora pro nobis 

Sancta Clara, 

ora pro nobis 

Sancta Teresia a Iesu, 

ora pro nobis 

Omnes Sancti et Sanctae Dei, 

orate pro nobis 

Propitius esto, 

libera nos, Domine 

Ab omni malo, 

libera nos, Domine 

Ab omni peccato, 

libera nos, Domine 

A morte perpetua, 

libera nos, Domine 

Per incarnationem tuam, 

libera nos, Domine 

Per mortem et resurrectionem tuam, 

libera nos, Domine 

Per effusionem Spiritus Sancti, 

libera nos, Domine 

Peccatores, 

te rogamus, audi nos 

Ut Ecclesiam tuam sanctam regere 
et conservare digneris, 

te rogamus, audi nos 

Ut domnum apostolicum et omnes 
ecclesiasticos ordines in sancta 
religione conservare digneris, 

te rogamus, audi nos 

Ut cunctis populis pacem et veram 
concordiam donare digneris, 

te rogamus, audi nos 

Ut omnes, qui evangelica profitentur 
consilia, operi redemptionis 
plenius sociare digneris, 

te rogamus, audi nos 

Ut in omnibus familiis tibi dicatis 
Christi caritatem et Fundatorum 

spiritum conservare et augere 
digneris, 


te rogamus, audi nos 


Ut nosmetipsos in tuo sancto servitio 
confortare et conservare digneris, 

Ut hunc Abbatem electum benedicere 
et adiuvare digneris, 


te rogamus, audi nos 


te rogamus, audi nos 
te rogamus, audi nos 


Iesu, Fili Dei vivi, 


Christe, audi nos. 

Christe, audi nos. 

Christe, exaudi nos. 

Christe, exaudi nos. 

22 . Litaniis expletis, diaconus dicit: 

Levate. 

23 . Omnes surgunt. Electus ad Praelatum accedit et ante eum ge¬ 
nua flectit. Praelatus, extensis manibus, dicit: 

Deus, Pater omnipotens, 

qui Filium tuum unigenitum in mundum misisti, 
ut hominibus ministraret, 

et, pastor bonus, vitam suam pro ovibus traderet, 
supplices te rogamus, 
ut hunc famulum tuum N., 

Abbatem huius monasterii electum, 
benedicere et confortare digneris. 

Concede, quaesumus, ei, ut praeclara conversatione 
eum se ostendat esse qui dicitur, 

quo salubrius doctrina ipsius fermentum divinae iustitiae 
in discipulorum mentibus conspergatur. 

Sciat quidem, Domine, quam difficilem rem ipse suscipiat, 
et quam arduum sit onus regere animas 
multorumque moribus servire; 

sciatque sibi oportere prodesse magis quam praeesse. 

Magnopere igitur, te inspirante, sollicitudinem gerat, 

et omni sagacitate curet et industria, 

ne de ovibus sibi commissis ullam amittat; 

sed cuncta semper temperet atque disponat, 

ut omnes, in amore Christi 

et caritate fraternitatis iugiter procedentes, 

in via mandatorum tuorum dilatato corde festinent. 

Spiritus tui, Domine, ipsum implere dignare muneribus, 
ut ad gloriam tuam Ecclesiaeque servitium 
et se excitet, et fratres indesinenter impellat. 

Christo nihil omnino praeponat, 

nihil doceat praeponendum, 

quatenus, illius die adveniente supremo, 

pariter cum fratribus suis regnum tuum consequi mereatur. 

Per Christum Dominum nostrum. 

R. Arnen. 

Vel, alia oratio 

Exaudi, Domine, preces nostras, 

quas in conspectu maiestatis tuae 

super hunc famulum tuum N. effundimus, 

qui ad regimen huius congregationis electus est, 

et vice Filii tui ovium tuarum pastor statuitur. 

Respice eum et tribue ei omnia tuarum dona virtutum. 

Aperi ei sapientiae thesauros, 
unde proferat nova et vetera. 

Gressus eius dirige in viam salutis et pacis, 
et fac eum Filii tui semper sequi vestigia, 
ut aeterna praemia consequi mereatur. 

Per Christum Dominum nostrum. 

R. Arnen. 

Vel, alia oratio 

Respice, quaesumus, Domine, super hunc famulum tuum N., 
quem ad regimen huius congregationis eligi voluisti, 

atque eum benedicere ^ et sanctificare dignare, 

ut eius cogitatio et operatio 

secundum tuum beneplacitum dirigantur. 

Caritatem Dei et proximi 

fratribus verbo et exemplo insinuet, 

et, licet a saeculi actibus sit alienus, 

hominum necessitatibus, sive corporis sive animae, 

sit intentus. 

Opus Dei et sacras lectiones 
fratribus commendare non desinat, 
et cum illis secundum Evangelium conversetur, 
ut omnes ad gaudia perveniant aeterna. 

Per Christum Dominum nostrum, 
ft.. Arnen. 

Vel, alia oratio 

Deus, Pater omnipotens, 
qui Filium tuum in mundum misisti, 
ut ministraret et animam daret pro ovibus, 
hunc famulum tuum N., 

Abbatem huius congregationis electum, 
benedicere et sanctificare digneris, 

eique concede, ut onus arduum, quod suscipit animas regendi 

et multorum moribus serviendi tuo auxilio exsequatur. 

Magnopere sollicitudinem gerat 

de iis, qui sibi commissi sunt, fratribus, 

nec ullum ex eis perdere patiatur, 

ut, cum Dominus in novissimo die apparebit, 

praemium suae dispensationis accipiat. 

Per Christum Dominum nostrum. 

&. Arnen. 

24 . Finita oratione benedictionis, Praelatus sedet cum mitra. Abbas 
modo benedictus ad eum accedit, qui Regulam ei in manus tradit, 
dicens: 

Accipe Regulam a sanctis Patribus traditam 
ad regendos et custodiendos fratres tibi a Deo commissos, 
quantum Deus ipse te confortaverit, 
et fragilitas humana permiserit. 

25 . Praelatus anulum in digitum anularem dexterae manus Abbatis 
modo benedicti immittere potest, dicens: 

Accipe anulum, fidei signaculum, 

ut hanc congregationem (vel hanc monachorum familiam), 
constanti virtute praecinctus, 
in fraterna caritate custodias. 

26 . Deinde Praelatus potest imponere ei mitram, nihil dicens. 

27 . Ac tandem tradit ei baculum pastoralem, dicens: 

Accipe baculum pastoralem, 

et fratrum tibi commissorum gere sollicitudinem, 

pro quibus redditurus es rationem. 

28 . Surgunt omnes. Si benedictio fit ab Episcopo vel, extra Abba¬ 
tiam ipsius Electi ab alio Abbate, Abbas modo benedictus sedet primus 
inter concelebrantes. Si vero benedictio fit ab alio Abbate et in ecclesia 
Abbatis modo benedicti, sedet in cathedra; ipse vero Abbas qui bene¬ 
dictionem contulit sedet ad dexteram Abbatis modo benedicti. 


Si vero Abbas benedictus iurisdictione in aliquod territorium fruitur et 
in sua ecclesia benedicitur, Praelatus eum invitat ut sedeat in cathedra; 
ipse autem ad eius dexteram sedet. 


29 . Demum Abbas modo benedictus, deposito baculo, accipit a 
Praelato qui benedictionem contulit et ab omnibus Abbatibus osculum 
pacis. Si rerum adiuncta id permittunt, similiter faciunt religiosi el sa¬ 
cerdotes praesentes. 





ORDO BENEDICTIONIS ABBATIS 


19 


Liturgia eucharistica 

30 . Omnia fiunt secundum Ordinem concelebrationis Missae. 

31 . In fine celebrationis Missae benedictio datur a celebrante prin¬ 
cipali; qui, si fuerit ipse Abbas modo benedictus, eam confert ritu 
pontificali. 

32 . Data benedictione, dum, pro opportunitate, canitur hymnus 
Te Deum vel alius caintus aptus, omnes processionaliter per ecclesiam 
revertuntur in sacristiam et recedunt in pace. 


Si vero agitur de Abbate habente iurisdictionem in aliquod territo¬ 
rium, expleta oratione post communionem, canitur hymnus Te Deum, 
vel alius cantus huic respondens, iuxta locorum consuetudines. Inte- 
rim Abbas nuper benedictus ducitur ab assistentibus per ecclesiam, et 
omnibus benedicit. 

Finito hymno, Abbas nuper benedictus, stans ad altare vel ad ca¬ 
thedram cum mitra et baculo, potest populum breviter alloqui. Reliqua 
fiunt de more. 

ORDO BENEDICTIONIS ABBATISSAE, 

PR/ENOTANDA 

1. Benedictio Abbatissae fiat cum religiosarum et fidelium, si casus 
fert, frequentia, die dominico vel festivo, nisi rationes pastorales aliud 
suadeant. 

2. Benedictio Abbatissae de more celebratur ab Episcopo loci in 
quo exstat monasterium. Sed, iusta interveniente causa et Episcopo 
loci consentiente, ab alio Episcopo, vel ab aliquo Abbate, Electa be¬ 
nedictionem recipere potest. 

3. Electa, cui assistunt duae religiosae sui monasterii, locum obtinet 
in presbyterio, extra clausuram, ita ut facile ad Episcopum vel Praela¬ 
tum, qui benedictionem confert, accedere possit, et sacra celebratio ab 
omnibus, monialibus et fidelibus, videri et participari possit. 

4. Praeter ea quae ad Missae celebrationem necessaria sunt, paren¬ 
tur: a) Pontificale Romanum; b) Regula et anulus, si hic est traden¬ 
dus; c) calix aut calices sufficientis magnitudinis pro communione sub 
utraque specie ministranda. 

5. Benedictio Electae fit de more ad cathedram. Si autem prop¬ 
ter participationem fidelium opus est, paretur sedes pro Episcopo vel 
Praelato qui benedictionem confert ante altare vel loco aptiore; sedes 
autem pro Electa et religiosis ei assistentibus sic parentur, ut actio li- 
turgica a monialibus et fidelibus bene conspici possit. 


DE BENEDICTIONE ABBATISSAE 

Liturgia verbi 

6 . Antequam incipiat celebratio, Praelatus cum ministris et clero 
accedit ad portam clausurae. Electa, cum duabus monialibus sibi assi¬ 
stentibus, exit et locum obtinet in processione ad ecclesiam immediate 
ante Praelatum. 

7 . Ritus initiales et liturgia verbi peraguntur ad normam rubri¬ 
carum. 

8. Lectiones sumi possunt sive ex toto sive ex parte vel e Missa diei 
vel e Missa rituali pro benedictione Abbatissae, iuxta rubricas. 

9 . Si Praelatus qui benedictionem confert intra ritum benedictionis 
allocutionem habet, ut suo loco proponitur, homilia omittitur. 

10 . Symbolum in hac Missa non dicitur. Item oratio universalis 
omittitur. 


Benedictio Abbatissa 

11. Dicto Evangelio, vel expleta homilia, incipit benedictio Abba¬ 
tissae. Praelatus, qui benedictionem confert, ad sedem paratam sedet 
cum mitra. 

12. Electa a monialibus sibi assistentibus adducitur ante eiusdem 
Praelati sedem, et ei reverentiam facit. 

13 . Una e monialibus Electae assistentibus Praelatum alloquitur his 
vel similibus verbis: 

Adest, Reverendissime Pater, Electa nostri monasterii N. Ordi¬ 
nis N., dioecesis N., quam ex parte conventus eiusdem mona¬ 
sterii duximus praesentandam, humiliter postulantes, ut ipsam 
in Abbatissam praedicti monasterii benedicere digneris. 

Praelatus illam interrogat, dicens: 

Scitis illam rite electam fuisse? 

Illa respondet: 

Scimus et testificamur. 

Praelatus dicit: 

Deo gratias. 

14 . Deinde Praelatus, omnibus sedentibus, breviter alloquitur mo- 
niales ac populum necnon Electam. 

15 . Post allocutionem, Electa surgit et stat ante Praelatum, qui illam 
interrogat, his verbis usus: 

Vis sanctum propositum tuum et sancti N. Regulam observa¬ 
re atque sorores tuas ut idipsum faciant diligenter instruere, 
et ita ad amorem Dei, ad vitam evangelicam et ad caritatem 
fraternam impellere? 

Electa respondet: 

Volo. 

Praelatus: 

Vis sanctae Ecclesiae ac Romano Pontifici eiusque successo¬ 
ribus fidem, oboedientiam et reverentiam devote et fideliter 
per omnia perpetuo exhibere? 

Electa: 

Volo. 

Praelatus: 

Vis Ordinario tuo oboedientiam exhibere in regimine mo¬ 
nasterii tui, secundum leges canonicas et constitutions Con¬ 
gregationis ? 

Electa: 

Volo. 

Praelatus: 

Vis conversatione morum, exemplo et factis, magis quam ver¬ 
bis, sorores tuas edocere? 

Electa: 

Volo. 

Praelatus: 

Vis sorores tuas ad vitae religiosae traditionibus fidelitatem et 
ad populum Dei arcana vitae contemplativae fecunditate apo- 
stolica dilatandum incitare? 


Electa: 

Volo. 



ORDO BENEDICTIONIS ABBATISSA 


23 


Praelatus: 

Haec omnia et universa bona tribuat tibi Dominus, ac te sem- 
per et ubique custodiat. 

Omnes dicunt: 

Arnen. 

16 . Deinde omnes surgunt. Praelatus, stans sine mitra, manibus 
iunctis, versus ad populum, dicit: 

Oremus, carissimi fratres et sorores, 

ut Deus et Dominus noster 

hanc famulam suam N., 

quae ad huius monasterii regimen electa est, 

gratiae suae dono prosequatur. 

Diaconus dicit: 

Flectamus genua. 

Et mox Praelatus ante sedem suam genua flectit; Electa quoque cete- 
rique omnes suis locis genua flectunt. 

Tunc cantores incipiunt Litanias, in quibus addi possunt, suis locis, 
aliqua nomina Sanctorum (ex. gr. Patroni, Tituli ecclesiae, Fundatoris, 
Patroni eius quae benedictionem recipit, etc.) aut aliquae invocationes 
singulis circumstantiis aptiores. 

Kyrie, eleison. 

Kyrie, eleison. 

Christe, eleison. 

Christe, eleison. 

Kyrie, eleison. 

Kyrie, eleison. 

Sancta Maria, Mater Dei, 

Sancte Michael, 

Sancti Angeli Dei, 

Sancte Ioannes Baptista, 

Sancte Ioseph, 

Sancti Petre et Paule, 


ora pro nobis 
ora pro nobis 
orate pro nobis 
ora pro nobis 
ora pro nobis 
orate pro nobis 

Sancte Andrea, 

Sancte Ioannes, 

Sancta Maria Magdalena, 

Sancte Stephane, 

Sancte Laurenti, 

Sancte Ignati Antiochene, 

Sancta Agnes, 

Sanctae Perpetua et Felicitas, 

Sancte Gregori, 

Sancte Augustine, 

Sancte Athanasi, 

Sancte Basili, 

Sancte Martine, 

Sancte Antoni, 

Sancte Benedicte, 

Sancte Columbane, 

Sancte Beda, 

Sancte Romualde, 

Sancte Bruno, 

Sancte Bernarde, 

Sancte Francisce, 

Sancte Dominice, 

Sancta Scholastica, 

Sancta Clara, 

Sancta Teresia a Iesu, 

Omnes Sancti et Sanctae Dei, 

Propitius esto, 

Ab omni malo, 

Ab omni peccato, 

A morte perpetua, 

Per incarnationem tuam, 

Per mortem et resurrectionem tuam, 
Per effusionem Spiritus Sancti, 


ora pro nobis 
ora pro nobis 
ora pro nobis 
ora pro nobis 
ora pro nobis 
ora pro nobis 
ora pro nobis 
orate pro nobis 
ora pro nobis 
ora pro nobis 
ora pro nobis 
ora pro nobis 
ora pro nobis 
ora pro nobis 
ora pro nobis 
ora pro nobis 
ora pro nobis 
ora pro nobis 
ora pro nobis 
ora pro nobis 
ora pro nobis 
ora pro nobis 
ora pro nobis 
ora pro nobis 
ora pro nobis 
orate pro nobis 

libera nos Domine 
libera nos Domine 
libera nos Domine 
libera nos Domine 
libera nos Domine 
libera nos Domine 
libera nos Domine 

Peccatores, te rogamus, audi nos 

Ut Ecclesiam tuam sanctam regere 

et conservare digneris, te rogamus, audi nos 

Ut domnum apostolicum et omnes 
ecclesiasticos ordines in sancta 

religione conservare digneris, te rogamus, audi nos 


Ut cunctis populis pacem et veram 

concordiam donare digneris, te rogamus, audi nos 

Ut omnes, qui evangelica profitentur 
consilia, operi redemptionis 

plenius sociare digneris, te rogamus, audi nos 

Ut in omnibus familiis tibi dicatis 
Christi caritatem et Fundatorum 
spiritum conservare et augere 

digneris, te rogamus, audi nos 


Ut nosmetipsos in tuo sancto servitio 

confortare et conservare digneris, te rogamus, audi nos 

Ut hanc Abbatissam electam benedi¬ 
cere et adiuvare digneris, te rogamus, audi nos 

Iesu, Fili Dei vivi, te rogamus, audi nos 

Christe, audi nos. 

Christe, audi nos. 

Christe, exaudi nos. 

Christe, exaudi nos. 


17. Litaniis expletis, diaconus dicit: 
Levate. 


18. Omnes surgunt. Electa ad Praelatum accedit et ante eum genua 
flectit. Praelatus, extensis manibus, dicit: 

Deus, Pater omnipotens, 

qui Filium tuum unigenitum in mundum misisti, 
ut hominibus ministraret, 

et, pastor bonus, vitam suam pro ovibus traderet, 
supplices te rogamus, 
ut hanc famulam tuam N., 

Abbatissam huius monasterii electam, 
benedicere ^ et confortare digneris. 

Concede, quaesumus, ei, ut praeclara conversatione 

eam se ostendat esse quae dicitur; 

sciatque sibi oportere prodesse magis quam praeesse. 

Magnopere igitur, te inspirante, sollicitudinem gerat, 

et cuncta semper temperet atque disponat, 

ut omnes, in amore Christi 

et caritate fraternitatis iugiter procedentes, 

in via mandatorum tuorum dilatato corde festinent. 

Spiritus tui, Domine, ipsam implere dignare muneribus, 
ut ad gloriam tuam Ecclesiaeque servitium 
et se excitet, et sorores indesinenter impellat. 

Christo nihil omnino praeponat, 

quatenus, illius die adveniente supremo, 

pariter cum sororibus suis regnum tuum consequi mereatur. 

Per Christum Dominum nostrum. 

R. Arnen. 

Vel, alia oratio 

Exaudi, Domine, preces nostras, 
quas in conspectu maiestatis tuae 
super hanc famulam tuam N. eflundimus, 
quae ad regimen huius congregationis electa est. 

Respice eam et tribue ei omnia tuarum dona virtutum. 
Gressus eius dirige in viam salutis et pacis, 
et fac eam Filii tui semper sequi vestigia, 
ut aeterna praemia consequi mereatur. 

Per Christum Dominum nostrum. 

R. Arnen. 

Vel, alia oratio 

Respice, quaesumus, Domine, super hanc famulam tuam N., 
quam ad regimen huius congregationis eligi voluisti, 
atque eam benedicere >J< et sanctificare dignare, 
ut eius cogitatio et operatio 
secundum tuum beneplacitum dirigantur. 

Caritatem Dei et proximi 

sororibus suis verbo et exemplo insinuet, 

et, licet a saeculi actibus sit aliena, 

hominum necessitatibus, sive corporis sive animae, 

sit intenta. 

Opus Dei et sacras lectiones 
sororibus commendare non desinat, 
et cum illis secundum Evangelium conversetur, 
ut omnes ad gaudia perveniant aeterna. 

Per Christum Dominum nostrum. 

R. Arnen. 

Vel, alia oratio 

Deus, Pater omnipotens, 
qui Filium tuum in mundum misisti, 
ut ministraret et animam daret pro ovibus, 
hanc famulam tuam N., 

Abbatissam huius congregationis electam, 
benedicere et sanctificare digneris. 

Magnopere sollicitudinem gerat 
de iis, quae sibi commissae sunt, sororibus, 
ut, cum Dominus in novissimo die apparebit, 
praemium suae dispensationis accipiat. 

Per Christum Dominum nostrum. 

R. Arnen. 

19. Finita oratione benedictionis, Praelatus sedet cum mitra. Abba¬ 
tissa modo benedicta accedit ad eum, qui Regulam ei in manus tradit, 
dicens: 

Accipe Regulam a sanctis Patribus traditam 
ad regendas et custodiendas sorores tibi a Deo commissas, 
quantum Deus ipse te confortaverit, 
et fragilitas humana permiserit. 

20. Anulus non traditur, si Abbatissa ilium iam recepit in die suae 
professionis et consecrationis. 

Si vero Abbatissa anulum non recepit, Praelatus potest illum ei 
immittere in digitum anularem dexterae manus, dicens: 

Accipe anulum, fidei signaculum, 

ut hanc congregationem, constanti virtute praecincta, 

in fraterna caritate custodias. 

21. Tunc Abbatissa salutat Praelatum, et ad sedem suam cum dua¬ 
bus assistentibus suis recedit. 

22. Post Missam, dum, pro opportunitate, canitur hymnus Te 
Deum, vel alius cantus congruus, Praelatus Abbatissam ducit ad clau¬ 
suram. Si Praelatus est Ordinarius loci et iurisdictionem immediatam 
habet super moniales, Abbatissam ad sedem in choro conducit et eam 
sedere facit, nisi Abbatissa hoc signum auctoritatis iam peregerit, im¬ 
mediate post electienem. 

LECTIONES BIBLIC/E 

pro Missa rituali in Benedictione Abbatis et Abbatissae 
Lectiones e Vetere Testamento 

1. Prov 2, 1-9: «Inclina cor tuum ad cognoscendam prudentiam». 
Fili mi, si susceperis sermones meos ... 

2. Prov 4, 7-13: «Viam sapientiae monstrabo tibi». 

Principium sapientiae ... 

Lectiones e Novo Testamento 

3. Act 2, 42-47: «Omnes qui credebant erant pariter et habebant 
omnia communia». 

Erant discipuli perseveraintes in doctrina Apostolorum ... 

4 . Eph 4, 1-6: «Solliciti servare unitatem spiritus in vinculo pacis». 
Fratres: Obsecro vos, ego vinctus in Domino ... 

5. Coi 3, 12-17: «Caritatem habete, quod est vinculum perfectionis». 
Fratres: Induite vos sicut electi Dei... 

6. Hebr 13, 1-2. 7-8. 17-18: «Oboedite praepositis vestris. Orate pro 
nobis». 

Fratres: Cairitas fraternitatis maneat... 

7 . 1 Petr 5, 1-4: «Forma gregis ex animo». 

Carissimi: Seniores qui in vobis sunt ... 

PSALMI RESPONSORII 

8. Ps 1, 1-2. 3. 4 et 6 

R (Ps 39, 5 a): Beatus vir qui posuit Dominum spem suam. 

9. Ps 33, 2-3. 4-5. 10-11. 12-13 

It (12): Filii, audite me: timorem Domini docebo vos. 

10. Ps 91, 2-3. 5-6. 13-14. 15-16 

R (Cf. 2 a): Bonum est confiteri tibi, Domine. 

Alleluia et Versus ante Evangelium 

11. Mt 23, 9 a. 10 b 

Unus est Pater vester, qui in caelis est; et magister vester unus 
est, Christus. 

12. Coi 3, 15 

Pax Christi exsultet in cordibus vestris, in qua et vocati estis 
in uno corpore. 


Evangelia 

13. Mt 23, 8-12: «Qui maior est vestrum, erit minister vester». 

In illo tempore: Dixit Iesus discipulis suis: Nolite vocari Rabbi... 

14. Lc 12, 35-44: «Constituit eum Dominus super familiam suam». 

In illo tempore: Dixit Iesus discipulis suis: Sint lumbi vestri 
praecincti ... 

15. Lc 22, 24-27: «Ego in medio vestrum sum sicut qui ministrat». 

In illo tempore: Facta est contentio inter discipulos quis eorum .. 

